CELEX: 62005CO0026
Language: da
Date: 2006-02-16 00:00:00
Title: Kendelse afsagt af Domstolens Tredje Afdeling den 16. februar 2006.#Plato Plastik Robert Frank GmbH mod Caropack Handelsgesellschaft mbH.#Anmodning om præjudiciel afgørelse: Landesgericht Korneuburg - Østrig.#Procesreglementets artikel 104, stk. 3, andet afsnit - direktiv 94/62 - emballage og emballageaffald - begreberne emballageproducent og producent af emballagemateriale - producent af kunststofbæreposer.#Sag C-26/05.

Domstolens kendelse (Tredje Afdeling) af 16. februar 2006 – Plato Plastik Robert Frank 
      (Sag C-26/05)
      (Procesreglementets artikel 104, stk. 3, andet afsnit – direktiv 94/62 – emballage og emballageaffald – begreberne emballageproducent
         og producent af emballagemateriale – producent af kunststofbæreposer)
      
      1.                     Miljø – emballage og emballageaffald – direktiv 94/62 (Europa-Parlamentets og Rådets direktiv 94/62, art. 3, nr. 1 og 11)
            (jf. præmis 29 og domskonkl. 1)
      2.                     Miljø – emballage og emballageaffald – direktiv 94/62 (Europa-Parlamentet og Rådets direktiv 94/62) (jf. præmis 37 og domskonkl.
            2)
      Angående:
      
         : 
               Anmodning om præjudiciel afgørelse – Landesgericht Korneuburg – fortolkning af artikel 3 i Europa-Parlamentets og Rådets direktiv
                  94/62/EF af 20. december 1994 om emballage og emballageaffald (EFT L 365, s. 10) – begreberne producent af salgs‑, multipak‑
                  eller transportemballage og leverandør af emballagematerialer – producent af kunststofbæreposer.
               
            Konklusion:
      
         
                   
               
               
                  
               
               
                  Artikel 3, nr. 1 og 11, i Europa-Parlamentets og Rådets direktiv 94/62/EF af 20. december 1994 om emballage og emballageaffald
                     skal fortolkes således, at emballageproducenten ikke nødvendigvis er den, der bringer varen eller lader varen bringe i forbindelse
                     med det produkt, der er bestemt til emballage. Producenten af kunststofbæreposer, der udleveres gratis eller mod betaling
                     til kunderne i forretninger, skal anses for emballageproducent.
                  
               
            
         
                   
               
               
                  
               
               
                  Direktiv 94/62 skal fortolkes således, at det ikke er til hinder for en national lovgivning, såsom bekendtgørelsen fra forbundsministeren
                     for miljø, ungdom og familie, om begrænsning og genanvendelse af emballageaffald og visse varerester og oprettelse af indsamlings‑
                     og genanvendelsessystemer, der foreskriver, at producenten af emballage, navnlig kunststofbæreposer, enten skal tage disse
                     poser tilbage efter brug eller skal deltage i et indsamlings‑ og genanvendelsessystem for emballageaffald, medmindre en erhvervsdrivende
                     i et senere distributionsled overtager sidstnævnte forpligtelse, og producenten opnår en bindende erklæring herom.